text: 23-årig anholdt for at have truet tysk mand på båd 
  05 december 2014 kl. 10.06
  Den båd, hvor fra en 45-årig tysk mand tidligere blev evakueret, er nu slæbt ind til kaj i Esbjerg.
  En mand om bord på båden er blevet anholdt. Tyskeren kontaktede tidligt i morges politiet, fordi han følte sig truet på livet af den danske mand, han var i selskab med på båden. Det oplyser politiet i en pressemeddelelse.
  Tyskeren blev først evakueret fra dækket af båden, som så er blevet slæbt ind til kaj. Derefter kunne den 23-årige danske mand anholdes helt uden dramatik. Han vil nu blive afhørt.
  